
ДО

ОБЩИНСКИ СЪВЕТ

ПОМОРИЕ
ДОКЛАДНА-ЗАПИСКА
от Иван Алексиев- Кмет на Община Поморие
Относно: Издаване на запис на заповед от община Поморие в полза на ДФ „Земеделие”, обезпечаващ ДДС върху авансово плащане по договор №BG06RDNP001-7.019-0034-C01, по процедура № BG06RDNP001-7.019 Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“, финансирана чрез Програмата за развитие на селските райони за периода 2014 – 2020 г. от Европейския земеделски фонд за развитие на селските райони (ЕЗФРСР) за проект „Реконструкция и рехабилитация на съществуващи общински пътища и съоръженията и принадлежностите към тях на територията на Община Поморие“, сключен между Община Поморие и ДФ „Земеделие”.
             УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
             Във връзка с одобрен проект на Община Поморие с наименование- „Реконструкция и рехабилитация на съществуващи общински пътища и съоръженията и принадлежностите към тях на територията на Община Поморие", по процедура №BG06RDNP001-7.019 Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г., съфинансирана от Европейския земеделски фонд за развитие на селските райони и подписан Договор за предоставяне на безвъзмездна финансова помощ, за изпълнението му е необходимо Общината да подаде искане за възстановяване на разходите за ДДС към искане за авансово плащане по проекта с цел избягване на допълнително натоварване на бюджета по време на изпълнението на предвидените дейности и финансовите задължения, свързани с тях.
             Съгласно чл. 3, ал. 1 от АДБФП №BG06RDNP001-7.019-0034-C01 от 03.08.2023 г.  и Условията за изпълнение на проекти по Програма за развитие на селските райони за периода 2014-2020, Община Поморие има право на авансово плащане в размер до 1 464 177,36 лева (един милион четиристотин шестдесет и четири хиляди сто седемдесет и седем лева и тридесет и шест стотинки) без ДДС, представляващи до 50 на сто от стойността на одобрената финансова помощ по проекта. 

            Съгласно Постановление на Министерски съвет Държавен фонд „Земеделие” извършва плащания за финансиране на разходите за данък добавена стойност на общините по одобрени за подпомагане проекти по Програмата за развитие на селските райони (ПРСР) и Програмата за морско дело и рибарство (ПМДР). Община Поморие трябва да подготви искане за финансиране на разходите за ДДС към заявка за авансово плащане в размер до 292 835,47 лева (двеста деветдесет и две хиляди осемстотин тридесет и пет лева и четиридесет и седем стотинки).  За целта е необходимо да се представи Запис на заповед по образец, издадена от кмета на общината за обезпечаване на 100 % от заявения размер на ДДС върху авансово плащане покриваща срока за изпълнение на инвестицията, посочен в сключения с ДФЗ-РА договор, удължен с шест месеца, както и решение на общински съвет Поморие за одобрението й.

      Във връзка с гореизложеното предлагам Общински съвет Поморие да вземе следното:

Р Е Ш Е Н И Е :
Съгласно  чл.21, ал.1, т. 10 и т. 24 и чл. 27, ал. 4 от ЗМСМА  и договор/споразумение за предоставяне на безвъзмездна финансова помощ №BG06RDNP001-7.019-0034-C01 от 03.08.2023г. по процедура №BG06RDNP001-7.019  Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ за проект „Реконструкция и рехабилитация на съществуващи общински пътища и съоръженията и принадлежностите към тях на територията на Община Поморие", сключен между Община Поморие и ДФ „Земеделие”, седалище и адрес на управление гр. София, ул. „Цар Борис III” №136, ЕИК по БУЛСТАТ 121100421:

1. Общински съвет - Поморие упълномощава  кмета  на  община  Поморие  да  подпише Запис на заповед, без протест и без разноски, платима на предявяване в полза на ДФ „Земеделие”  в  размер  на  292 835,47 лева (двеста деветдесет и две хиляди осемстотин тридесет и пет лева и четиридесет и седем стотинки) за обезпечаване на 100 % от заявения размер на ДДС върху авансово плащане по договор за предоставяне на безвъзмездна финансова помощ BG06RDNP001-19.002-0007-C01 от 03.08.2023г. по процедура №BG06RDNP001-7.019 Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г., за проект „Реконструкция и рехабилитация на съществуващи общински пътища и съоръженията и принадлежностите към тях на територията на Община Поморие", сключен между Община Поморие и ДФ „Земеделие”.

2. Общински съвет - Поморие възлага на кмета на Община Поморие да подготви необходимите документи за получаване на ДДС върху авансовото плащане по договор № BG06RDNP001-7.019-0034-C01 и да ги представи пред ДФ „Земеделие”.

Прилагам: Образец на Запис на Заповед
ИВАН АЛЕКСИЕВ 
Кмет на Община Поморие
Изготвил:

